Езоп
Магаре, което облажавало коня

Превод от старогръцки: Тодор Сарафов, 1967

chitanka.info

Едно магаре заоблажавало коня, че го хранят обилно и че го гледат грижливо, докато то няма дори плява, пък и понася толкова много мъки. Но когато дошло време за война, боецът в пълно въоръжение възседнал коня и го повел по всички краища. Когато препуснал срещу враговете, конят паднал ранен на земята. Като видяло това, магарето променило мнението си започнало да съжалява коня.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.